སློབ་མ་དེ་དག་དམིགས་བསལ་སློབ་གྲྭར་ཡོང་དགོས་དོན་ནི་ཁོང་ཚོའི་ཉན་བྱེད་དབང་པོར་སྐྱོན་ཡོད་པས་ཕྱི་རོལ་གྱི་སྒྲ་རྣམས་མི་གོ་བས་ཡིན་ཞིང་།ང་ཚོས་མཐོང་གསལ་ལྟར་འོན་པའི་སློབ་གྲྭར་ལག་བརྡར་བརྟེན་ནས་ཤེས་བྱ་བརྒྱུད་སྤྲོད་བྱེད་པས།ལག་བརྡ་ཚད་དང་མཐུན་པའམ་ལག་བརྡ་འབྱོང་པོས་སློབ་མའི་སྦྱོང་འདོད་ཀྱི་ནུས་པ་འཕེལ་རྒྱས་གཏོང་ཐུབ་ལ་གནད་ལ་འཕིགས་པའི་སྒོ་ནས་ཤེས་བྱ་བརྒྱུད་སྤྲོད་བྱེད་ཐུབ།སྐད་ཡིག་སློབ་ཚན་གྱི་འགན་འཁྲི་ཡང་སློབ་མས་སློབ་ཚན་གྱི་ནང་དོན་རྟོགས་ཐུབ་པ་དང་།སྐད་དང་ཡི་གེ་གཉིས་འབྱོང་པོས་བེད་སྤྱོད་ཐུབ་པ་བྱ་རྒྱུ་ཡིན་པས།ང་ཚོ་དགེ་རྒན་ཞིག་གི་ངོས་ནས་བཤད་ན།སློབ་ཁྲིད་བྱེད་སྐབས་ལག་བརྡ་ཚད་དང་མཐུན་པ་ཞིག་མ་བྱུང་པའམ་ཡང་ན་འབྱོང་པོ་ཞིག་མ་བྱུང་ན།སློབ་མའི་བསམ་བློ་འགུག་རྒྱུ་ལྟ་ཞོག་སློབ་མས་གོ་བ་ལོག་སྒྲུབ་བྱེད་པས་ཐད་ཀར་སློབ་ཚན་གྱི་དམིགས་རེ་བསྒྲུབ་རྒྱུར་བཀག་འགོག་བཟོ་སྲིད།འོ་ན་ཚད་དང་མཐུན་པའི་ལག་བརྡ་ཞེས་པ་གང་ལ་ཟེར་རམ་ཞེ་ན།གཙོ་བོ་ཀྲུང་གོའི་ལག་བརྡའི་ཚིག་མཛོད་གཞིར་བཟུང་ལག་བརྡ་བྱེད་ཐུབ་ན་དེ་ནི་ཚད་ལྡན་གྱི་ལག་བརྡར་བཞེད་དོ།།